wickkiey/tamil-wikipedia-chunked huggingface dataset:
# தமிழ்நாட்டில் உள்ள பல்கலைக்கழகங்கள்

## மாநிலப் பல்கலைக்கழகங்கள்

தமிழ்நாடு அரசின் கட்டுப்பாட்டின் கீழுள்ள இப்பல்கலைக்கழகங்கள் அனைத்தும் மாநிலப் பல்கலைக்கழகங்கள் என்று அழைக்கப்படுகின்றன.  
| -
! இல. | பெயர் !! அமைவிடம் !! மாவட்டம் !! உதவி !! சிறப்பு !! தொடக்கம் | இணையம் |  |  |  |  |  |
| --- | --- | --- | --- | --- | --- | --- | --- |
| 1 | அழகப்பா பல்கலைக்கழகம் | காரைக்குடி | காரைக்குடி | மாநில அரசு | மானுடவியல், அறிவியல்கள் | 1985 |  |
| 2 | அண்ணா பல்கலைக்கழகம் | சென்னை | சென்னை | மாநில அரசு | பொறியியல் | 1978 |  |
| 3 | அண்ணாமலைப் பல்கலைக்கழகம் | அண்ணாமலை நகர் | சிதம்பரம் | மாநில அரசு | மானுடவியல், அறிவியல்கள், பொறியியல், வேளாண்மை | 1929 |  |
| 4 | பாரதியார் பல்கலைக்கழகம் | கோயம்புத்தூர் | கோயம்புத்தூர் | மாநில அரசு | மானுடவியல், அறிவியல்கள் | 1982 |  |
| 5 | பாரதிதாசன் பல்கலைக்கழகம் | திருச்சிராப்பள்ளி | திருச்சிராப்பள்ளி | மாநில அரசு | மானுடவியல், அறிவியல்கள் | 1982 |  |
| 6 | மதுரை காமராசர் பல்கலைக்கழகம் | மதுரை | மதுரை | மாநில அரசு | மானுடவியல், அறிவியல்கள் | 1965 |  |
| 7 | மனோன்மணியம் சுந்தரனார் பல்கலைக்கழகம் | திருநெல்வேலி | திருநெல்வேலி | மாநில அரசு | மானுடவியல், அறிவியல்கள் | 1992 |  |
| 8 | அன்னை தெரசா மகளிர் பல்கலைக்கழகம் | கொடைக்கானல் | கொடைக்கானல் | மாநில அரசு | மானுடவியல், அறிவியல்கள் | 1984 |  |
| 9 | தமிழ்நாடு டாக்டர் எம்.ஜி.ஆர். மருத்துவப் பல்கலைக்கழகம் | சென்னை | சென்னை | மாநில அரசு | மருத்துவம் | 1989 |  |
| 10 | டாக்டர் அம்பேத்கர் சட்டப் பல்கலைக்கழகம் | சென்னை | சென்னை | மாநில அரசு | சட்டம் | 1998 |  |
| 11 | தமிழ்நாடு வேளாண்மைப் பல்கலைக்கழகம் | கோயம்புத்தூர் | கோயம்புத்தூர் | மாநில அரசு | வேளாண்மை | 1971 |  |
| 12 | பெரியார் பல்கலைக்கழகம் | சேலம் | சேலம் | மாநில அரசு | மானுடவியல், அறிவியல்கள் | 1998 |  |
| 13 | தமிழ்நாடு கால்நடை மருத்துவ அறிவியல் பல்கலைக்கழகம் | சென்னை | சென்னை | மாநில அரசு | கால்நடை | 1990 |  |
| 14 | தமிழ்ப் பல்கலைக்கழகம், தஞ்சாவூர் | தஞ்சாவூர் | தஞ்சாவூர் | மாநில அரசு | மானுடவியல், அறிவியல்கள் | 1981 |  |
| 15 | திருவள்ளுவர் பல்கலைக்கழகம் | வேலூர் | வேலூர் | மாநில அரசு | மானுடவியல், அறிவியல்கள் | 2003 |  |
| 16 | சென்னைப் பல்கலைக்கழகம் | சென்னை | சென்னை | மாநில அரசு | மானுடவியல், அறிவியல்கள் | 1857 |  |
| 17 | தமிழ்நாடு ஆசிரியர் கல்வியியல் பல்கலைக்கழகம் | சென்னை | சென்னை | மாநில அரசு | கல்வியியல் | 2008 |  |
| 18 | தமிழ்நாடு திறந்தநிலைப் பல்கலைக்கழகம் | சென்னை | சென்னை | மாநில அரசு | 2004 |  |  |
| 19 | தமிழ்நாடு உடற்கல்வியியல் மற்றும் விளையாட்டுப் பல்கலைக்கழகம் | சென்னை | சென்னை | மாநில அரசு | விளையாட்டு | 2005 |  |
| 20 | தோட்டக்கலைக் கல்லூரி மற்றும் ஆராய்ச்சி நிலையம் | கோயம்புத்தூர் | கோயம்புத்தூர் | மாநில அரசு | தோட்டக்கலை | 2011 |  |
| 21 | தமிழ்நாடு மீன்வள பல்கலைக்கழகம் | நாகப்பட்டினம் | நாகப்பட்டினம் | மாநில அரசு | மீன்வளம் & மீன்வளர்த்தல் | 2012 | } |
# காருண்யா பல்கலைக்கழகம்

**காருண்யா பல்கலைக்கழகம்** (முன்னர் காருண்யா தொழில்நுட்ப மற்றும் அறிவியல் கழகம்) கோயம்புத்தூரில் அமைந்துள்ள ஓர் முழுமையும் தங்கிப் படிக்கும் கிறித்தவ தனியார்த்துறை பல்கலைக்கழகம். இதனை கிறித்தவ சிறுபான்மை அமைப்பாக கிறித்தவ பிரசாரகர்களும் இந்தியாவில் யேசு அழைக்கிறார் அமைப்புகளை நிறுவியர்களுமான மறைந்த முனைவர் டி. ஜி. எஸ். தினகரன் மற்றும் அவரது மகன் பால் தினகரன் நிறுவினர்.
# காருண்யா பல்கலைக்கழகம்

## வரலாறு

1981ஆம் ஆண்டு முனைவர். டி. ஜி. எஸ். தினகரன், தமக்கு இறைவன் இட்ட கட்டளை நிறைவேற்றும் வகையில், தொழில்நுட்ப பல்கலைக்கழகம் ஒன்றை அமைக்க முயன்றார். அதன்படியே 4 அக்டோபர் 1986 அன்று மத்திய மனிதவள மேம்பாட்டு அமைச்சர் அர்ஜூன் சிங் தலைமையில் காருண்யா தொழில்நுட்பக்கழகமாக மலர்ந்தது.கோயம்புத்தூரிலிருந்த பாரதியார் பல்கலைக்கழக்கதின் கீழ் தனியார் சுயநிதி பொறியியல் கல்லூரியாக விளங்கியது. காருண்யா கல்வி அறக்கட்டளை இதனை நடத்தி வந்தது. 2004ஆம் ஆண்டு கல்லூரியின் கல்விச் சிறப்பினை யொட்டி மனிதவளத்துறை அமைச்சகம் இதன் நிலையை காருண்யா பல்கலைக்கழகமாக உயர்த்தியது.
# காருண்யா பல்கலைக்கழகம்

## தரவரிசை

இந்தியாவின் முதற் பதினைந்து தனியார் பொறியியல் கல்லூரிகளில் ஒன்றாகவும் பொறியியல் கட்டமைப்புகளில் முதற் பத்து கல்லூரிகளில் ஒன்றாகவும் ஆங்கில இதழ் அவுட்லுக் மதிப்பிட்டுள்ளது.
# காருண்யா பல்கலைக்கழகம்

## நிர்வாகம்

காருண்யா பல்கலைக்கழகத்தின் நிறுவன வேந்தராக மறைந்த முனைவர்.டி. ஜி. எஸ். தினகரனும்,வேந்தராக முனைவர். பால் தினகரனும் உள்ளனர். முனைவர். பால் பி அப்பாசாமி துணைவேந்தராக உள்ளார்.
# அரசினர் சட்டக் கல்லூரி, கோயம்புத்தூர்

**அரசினர் சட்டக் கல்லூரி, கோயம்புத்தூர்** இந்திய மாநிலம் தமிழ்நாட்டில் உள்ள 7 அரசினர் சட்டக்கல்லூரிகளில் ஒன்றாகும். இவற்றை சட்டக்கல்வியின் தரத்தை மேம்படுத்தவும் சட்டக்கல்வியினை தமிழ்வழி கற்பிக்க வகை செய்யவும் 1953ஆம் ஆண்டு ஏற்படுத்தப்பட்ட தமிழக அரசின் சட்டக்கல்வித்துறை மேல்நடத்திச் செல்கிறது. கோயம்புத்தூர் கல்லூரி 1979-80 கல்வியாண்டில் துவங்கப்பட்டது. இங்கு பட்ட, பட்டமேற்படிப்பு வகுப்புகள் நடத்தப்படுகின்றன. ஆடவர்களுக்கு தங்கும் விடுதி வசதி உள்ளது. இக்கல்லூரி தமிழ்நாடு முனைவர் அம்பேத்கர் சட்டப் பல்கலைக்கழகத்தின் மேற்பார்வையில் இயங்குகிறது.  
அரசினர் சட்டக்கல்லூரியின் நுழைவாயில்]]
# அரசினர் சட்டக் கல்லூரி, கோயம்புத்தூர்

## வரலாறு

தமிழகத்தில் சட்டக்கல்லூரிகளின் எண்ணிக்கையை அதிகரிக்கும் வகையில், 1979-80 கல்வியாண்டில் துவங்கப்பட்ட மூன்று அரசு சட்டக்கல்லூரிகளில் இதுவும் ஒன்றாகும். அரசினர் சட்டக் கல்லூரி, மதுரை, அரசு சட்டக் கல்லூரி, திருச்சிராப்பள்ளி ஆகியவை இதர இரு கல்லூரிகளாகும்.
# அரசினர் சட்டக் கல்லூரி, கோயம்புத்தூர்

## அமைவிடம்

தொடக்கத்தில், கோவை ரேஸ்கோர்ஸ் பகுதியில் இயங்கிய இக்கல்லூரி போதிய இடவசதியின்மையால், கோவை நகரில் இருந்து சுமார் 10 கிலோ மீட்டர் தொலைவில் உள்ள மருதமலை அடிவாரத்திற்கு மாற்றப்பட்டு செயற்பட்டு வருகிறது.
# அரசினர் சட்டக் கல்லூரி, கோயம்புத்தூர்

## வழங்கப்படும் படிப்புகள்

- சட்ட இளநிலைப் பட்டம் (எல்.எல்.பி)
- சட்ட முதுநிலைப் பட்டம் (எல்.எல்.எம்)
# பூ.சா.கோ மருத்துவ அறிவியல் மற்றும் ஆய்வுக் கழகம்

**பூ. சா. கோ. மருத்துவ அறிவியல் மற்றும் ஆய்வுக் கழகம்**(PSG Institute of Medical Science and Research) தமிழ்நாட்டில் கோவையில் அமைந்துள்ள ஒர் தனியார் மருத்துவக் கல்லூரியாகும். இது தமிழ்நாடு டாக்டர் எம். ஜி. ஆர் மருத்துவப் பல்கலைக்கழகத்துடன் இணைந்துள்ளது. இதன் பட்ட மற்றும் பட்டமேற்படிப்புகளை இந்திய மருத்துவக் கழகம், பிரித்தானிய மருத்துவக் கழகம் மற்றும் ஸ்ரீலங்கா மருத்துவக் கழகம் அங்கீகரித்துள்ளன.  
கோவையின் மருத்துவத் தேவைகளை நிறைவேற்றும் வகையில் பூ.சா.கோ அறக்கட்டளை தனது அறுபதாம் ஆண்டுவிழாக் கொண்டாட்டங்களின் பகுதியாக 1985ஆம் ஆண்டு மருத்துவக் கல்வித்துறையில் தடம் பதித்தது. செப்டம்பர் 30, 1985 அன்று பூ.சா.கோ மருத்துவ அறிவியல் மற்றும் ஆய்வுக் கழகம் நிறுவப்பட்டது. ஆண்டுக்கு 100 மாணவர்கள் எம்.பி.பி.எஸ் பட்டப்படிப்பில் சேர்கின்றனர்.
# பூ.சா.கோ மருத்துவ அறிவியல் மற்றும் ஆய்வுக் கழகம்

## வெளியிணைப்புகள்

- பூ.சா.கோ மருத்துவ அறிவியல் மற்றும் ஆய்வுக் கழக இணையதளம்
# கசுபி கல்லறைகள்

**கசுபி கல்லறைகள்** (*Kasubi Tombs*; கிசுவாகிலி:Kasubi)எனப்படுவது, உகாண்டாவின் கம்பாலா நகரில் அமைந்துள்ள கபக்கர்கள் கல்லறை வளாகம் ஆகும். இங்கு புகாண்டா மரபை சார்ந்த நான்கு கபக்கர் மன்னர்களின் கல்லறைகள் உள்ளன. இது முதன் முதலில் 1881ல் கட்டப்பட்டது. 2001ம் ஆண்டு ஐக்கிய நாடுகள் கல்வி, அறிவியல், பண்பாட்டு நிறுவனத்தால் உலக மரபுச் சின்னமாக அறிவிக்கப்பட்ட.
இது உகாண்டாவின் முக்கிய சுற்றுலா மையமாகவும், பகடா மக்களின் அரசியல் மற்றும் ஆத்ம நிலை மையமாகவும் உள்ளது
.
கசுபி கல்லறைகள் மார்ச் 16, 2010ல் ஏற்பட்ட தீ விபத்தில் சிக்கி முற்றிலுமாக அழிந்தது.
# சூரிய நடுக்கம்

## **சூரிய நடுக்கம்**

பூமியின் மேலோட்டுக்குக் கீழே உருகிய குழம்புநிலையில் உள்ள நிலம் எந்நேரமும் புயலாக சுழன்று கொண்டிருப்பதால் அதன் தாக்கம் மேலே நிலப் புறவோடுகள் நகர்ந்து மோதுவதாலும் பிற காரணங்களாலும் நிலநடுக்கமாக வெளிப்படுகிறது. வளிமங்களால் ஆன கதிரவனில் கெட்டியான ஓடுகள் இல்லாவிட்டாலும்கூட பூமியின் நிலநடுக்க அலைகளை அலசுவது போன்றே சூரியனின் புற அமைப்புப் பகுதியில் **எழும் அலைகளை** அலசுவதால் உள்ளே நிகழ்வதையும் நன்றாக விளக்குகின்றது என்று அறிந்திருக்கின்றார்கள். இவ்வகையான விளைவுகளால் கதிரவமேல் பரப்பில் சீற்றத்துடன் பாய்ந்து வீசும் பிழம்பு (Solar Flares) களாக இவை வெளிப்படுகிறன.  
பூமியின் நிலநடுக்க அலைகளைப் போலவே சூரியனின் மேல்புறத்திலும் அதிர்வுகள் ஏற்படுகின்றன. " 5 மணித்துளி அதிர்வு" என்று அழைக்கப்படும் ( 5 minute oscillation) அதிர்வில் 3 மில்லி எர்ட்ஸ் (millihertz) அதிர்வு ஏற்படும். இது கோயில் கண்டாமணி அடித்து ஓய்ந்தும் தொடர்ந்து கேட்கும் ரீங்காரம் போன்றிருக்கும்.
.  
சோஃகோ (SOHO) எனப்படும் கதிரவனும் அதன் அணியப் புறமண்டலத்தின் கூர்நோட்டகம், (சோலார் அண்ட் எலியோசுஃவியர், Solar and Helioshpere Observatory SOHO) என்னும் NASA-ESA ஆய்வுக்கூடம் இந்த அதிர்வுகளைக் கவனித்துக் கொண்டு வருகிறது. அதிர்வுகள் சூரியனில் எப்படி வெளிப்படுகிறது என்பதை அறிவதால் அதன் செயல்பாடுகளை அறிய முடியும் என்பது உள்ளக்கிடக்கை.
# புஞ்சைப் புளியம்பட்டி

**புஞ்சைப் புளியம்பட்டி** (ஆங்கிலம்:**Punjaipuliampatti**), இந்தியாவின் தமிழ்நாடு மாநிலத்தில் அமைந்துள்ள ஈரோடு மாவட்டத்தில் சத்தியமங்கலம் வட்டத்தில் இருக்கும் ஒரு நகராட்சி ஆகும். இந்நகரம் கோயம்புத்தூருக்கு கிழக்கே 40 கி.மீ. தொலைவில் உள்ளது. ஈரோட்டிற்கு மேற்கே 83 கி.மீ. தொலைவில் உள்ளது.
புஞ்சைபுளியம்பட்டியை தலைமையிடமாக்கொண்டு தனி தாலுகா உருவாக்க வேண்டுமென்று இப்பகுதி மக்கள் கோரிக்கை விடுத்துள்ளனர்.
# புஞ்சைப் புளியம்பட்டி

## மக்கள் வகைப்பாடு

2011-ஆம் ஆண்டு மக்கள் தொகை கணக்கெடுப்பின்படி, 18 நகராட்சி மன்ற உறுப்பினர்களையும், 8,480 குடும்பங்களையும் கொண்ட இந்நகரத்தின் மக்கள் தொகை 25,000 ஆகும். இந்நகரத்தின் எழுத்தறிவு 81.6% மற்றும் பாலின விகிதம் 1000 ஆண்களுக்கு 1,003 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 1673 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 884 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 3,870 மற்றும் 7 ஆகவுள்ளனர். மக்கள்தொகையில் இந்துக்கள் 90.04%, இசுலாமியர்கள் 7.66%, கிறித்தவர்கள் 2.14% மற்றும் பிறர் 0.17% ஆகவுள்ளனர்.
# புஞ்சைப் புளியம்பட்டி

## சிறப்புகள்

இங்குள்ள கரிவரதராஜ பெருமாள் கோவில், காமாட்சியம்மன் கோவில், பாலதண்டாயுதபாணி கோவில்கள் புகழ் பெற்றவை. ஒவ்வொரு ஆண்டும் விஜயதசமியன்று பெருமாள் ஊர்வலம் நடைபெற்று திருவிழா சிறப்பாக கொண்டாடப்பட்டு வருகிறது.இந்த ஊரில் காாந்திநகர் பகுதியில் உள்ள பட்டத்தரசியம்மன் புகழ் பெற்றது, குறிப்பாக அருந்ததியர் மக்களின் பண்பாட்டு நிகழ்வுகள் பட்டத்தரசியம்மன் செல்வநாயகி அம்மன் திருக்கோயில் திருவிழாவில் இடம் பெறுகிறது. காந்திநகர் பகுதி அருள்மிகு மாகாளியம்மன், மாரியம்மன் திருக்கோயில் குண்டம் பெருந்திருவிழா ஈரோடு மாவட்ட மக்களின் தனி கவனம் பெற்ற புகழுடையது. சித்திரை திரு விழா அனைத்து அம்மன் கோவில்களிலும் மழைவேண்டி சிறப்பாக வழிபாடு பூச்சாட்டுதல் என்ற நிகழ்வுடன் சிறப்பாக கொண்டாடப்படுகிறது. அருள்மிகு காமாட்சியம்மன் கோவில் சித்திரைத்திருவிழாவில் வீர செங்குந்தர்கள் உடலில் கொக்கிகளிட்டு அம்மன் தேரை ஊர்வலமாக இழுத்து வருவது மிகப்பெரும் மரபாக கடைபிடிக்கப்பட்டு வருகிறது.  
மைசூரிலிருந்து திப்பு சுல்தான் இந்த ஊரின் வழியாக தனது படைகளுடன் கடந்து சென்றதால், அந்த பாதை திப்பு சுல்தான் சாலையென்றழைக்கப்படுகிறது. இந்த ஊரின் அருகில் சுற்றுலாத்தலமான பவானிசாகர் அணை, புகழ்பெற்ற ஓதிமலை முருகன் கோவில், கொடிவேரி அணை ஆகியவை அமைந்துள்ளது. இந்த நகரம் பெங்களூருவிலிருந்து திண்டுக்கல் மாவட்டம், வேடச்சந்தூர் செல்லும் நெடுஞ்சாலை எண் 948ல் (NH 209) அமைந்துள்ளது. இந்த ஊரின் அருகில் பண்ணாரி என்னுமிடத்தில் புகழ்பெற்ற பண்ணாரி அம்மன் கோயில் உள்ளது. ஒவ்வொரு ஆண்டும் பங்குனி மாதத்தில் மழைவேண்டி அக்கினி குண்டம் திருவிழா வெகு சிறப்பாக நடைபெரும். இதில் பல்வேறு மாநிலங்களைச் சார்ந்தவர்களும் கலந்து கொள்வார்கள்.  
இவ்வூரை சேர்ந்த முன்னாள் நாடாளுமன்ற உறுப்பினர் பி.ஏ.சாமிநாதன் முதலியார் தமிழக அளவில் புகழ்பெற்ற அரசியல்வாதி
# திருவம்பாடி ஸ்ரீ கிருஷ்ணர் கோவில்

**திருவம்பாடி ஸ்ரீ கிருஷ்ணர் கோவில்**, கேரள மாநிலத்தில் காணப்படும் ஸ்ரீ கிருஷ்ணர் கோவில்களில் மிகவும் பெரிய கோவிலாகும். திருவம்பாடி ஸ்ரீ கிருஷ்ணர் கோவில் தென் இந்தியாவில் கேரளத்திலுள்ள திருச்சூர் என்ற இடத்தில் அமையப்பெற்றதாகும், மற்றும் அக்கோவில் ஆயிரம் ஆண்டுகளுக்கு மேல் பழமை வாய்ந்ததாகக் கருதப்படுகிறது.  
திருவம்பாடி என்பது திருச்சூர் பூரம் என்றறியப்படும் கேரள மாநிலத்து மிகப்பெரிய உற்சவத்தில் பங்கேற்கும் இரு எதிர்மறை குழுக்களில் ஒன்றாகும்.
# திருவம்பாடி ஸ்ரீ கிருஷ்ணர் கோவில்

## மேலும் பார்க்க

- கேரளத்தில் காணப்படும் கோயில்கள்
# வள்ளியூர்க்காவு

**வள்ளியூர்க்காவு** (Valliyoorkkavu) என்பது தென் இந்தியாவில் கேரள மாநிலத்திலுள்ள வயநாடு மாவட்டத்தில் அமையப்பெற்ற இந்துக்கள் வழிபடும் கோவிலாகும். இந்தக் கோவில் மானந்தவாடி என்ற நகரத்தில் இருந்து மூன்று கிலோமீட்டர் தொலைவிலுள்ளது. வள்ளியூர்க்காவு கோவில் அன்னை இறைவியை வழிபடும் புனிதத் தலமாகும் மேலும் அன்னையின் மூன்று முதன்மை வடிவங்களிலும் அதாவது வன துர்கை, பத்ரகாளி மற்றும் ஜல துர்கை உருவங்களில் அன்னை காட்சி அளிக்கிறாள் மற்றும் போற்றப்படுகிறாள். வயநாட்டிலுள்ள பழங்குடி மக்கள் வணங்கும் மிகவும் முக்கியத்துவம் கொண்ட கோவிலாக இந்தக் கோவில் திகழ்கிறது.
# வள்ளியூர்க்காவு

## திருவிழா

ஆண்டு தோறும் பதினைந்து நாட்களுக்கு மார்ச் மற்றும் ஏப்ரல் மாதங்களில் கொண்டாடப்படும் உற்சவம் இந்த மாநிலத்தில் நடைபெறும் மிகப்பெரிய திருவிழாவாகும். ஒரு காலத்தில் இந்தத் திருவிழாவின் பொழுது, அடிமைகளை வாங்கி விற்கும் வணிகம் நடைபெற்று வந்தது. வயநாட்டில் இன்றும் இத்திருவிழாவின் பொழுது பழங்குடி மக்கள் மிகவும் அதிக அளவில் உற்சாகமாகப் பங்கேற்று வருகின்றனர். இந்தக் கோவில் கொய்லேறி என்றறியப்பட்ட இடத்திற்கு மிகவும் அருகாமையிலுள்ளது. *பூச்சாளிக்கலத்தில்* என்று பெயர் பெற்ற குடும்பம் இந்த அழகான கிராமத்தில் வசிக்கின்றனர். இவர்கள் வீட்டிற்கு முனனால் வெமொம் நெல் வயல் காணப்படுகிறது.
# வள்ளியூர்க்காவு

## மேலும் பார்க்க

- வயநாடு
- மானந்தவாடி
- கேரளத்தில் காணப்படும் கோயில்கள்
# கே'நான்

**கே'நான்** (பிறப்பு: சோமாலியா, 1978) ஒரு சோமாலிய-கனேடிய பாடகர், கவிஞர், இசைக் கலைஞர். இவரது பாடல்களில் இவர் பிறந்த கடினமான சூழல், சந்தித்த சவால்கள், எதிர்பாப்புகள் பற்றி பெரிதும் கூறுகின்றன.  
இவரது Give me freedom, give me fire பாடல் 2010 காற்பந்தாட்ட உலகக் கிண்ண பாடலாக தேர்தெடுக்கப்பட்டு, பரந்த வரவேற்பைப் பெற்றது.
# கே-ஓசு

**கே-ஓசு** என அறியப்படும் கெவின் பிரெரொன் (பிறப்பு பெப்ரவரி 20, 1972) ஒரு கனேடிய பாடகர், பாடலாசிரியர், இசைக் கலைஞர். இவரது ராப், funk, ராக், ரகே போன்ற பல்வேறு இசைவடிவங்கள் கலந்த ஒரு இசையாகும். இவரது பாடல்கள் நல்நோக்கு செய்திகளுக்கா அறியப்படுகின்றன. இவரது பாடல்கள் பல பொது ராப் இசையின் பண, புகழ், வன்முறைக் பண்பாட்டை எதிர்த்த கருத்து நிலைகளை எடுத்துரைக்கின்றன.
# சுந்தரக்கோட்டை

**சுந்தரக்கோட்டை** இந்தியாவின் தமிழ்நாடு மாநிலத்தில் அமைந்துள்ள திருவாரூர் மாவட்டத்தில் இருக்கும் ஓர் கிராமம் ஆகும். இது மன்னார்குடி அல்லது ராஜமன்னார்குடியிலிருந்து 5 கி.மீ. தொலைவில் உள்ளது. மன்னார்குடியில் உள்ள இராஜகோபாலசுவாமி திருக்கோயில் மிகவும் பெருமை வாய்ந்தது. இங்கு செங்கமலத்தாயார் கல்வி அறக்கட்டளையின் கீழ் பெண்கள் கல்லூரி,பெண்கள் ஆசிரியர் பயிற்சிப் பள்ளி, பெண்கள் கல்வியியல் கல்லூரி மற்றும் மேலாண்மைப் பள்ளி நடத்தப்படுகின்றன.
# சுந்தரக்கோட்டை

## புவியியல்

இவ்வூரின் அமைவிடம் 10.67° N 79.43° E ஆகும்.[1] கடல் மட்டத்தில் இருந்து இவ்வூர் சராசரியாக 6 மீட்டர் (19 அடி) உயரத்தில் இருக்கின்றது.
# சுந்தரக்கோட்டை

## மக்கள் வகைப்பாடு

இந்திய 2001 மக்கள் தொகை கணக்கெடுப்பின்படி 61,588 மக்கள் இங்கு வசிக்கின்றார்கள்.[2] இவர்களில் 50% ஆண்கள், 50% பெண்கள் ஆவார்கள். மன்னார்குடி மக்களின் சராசரி கல்வியறிவு 79% ஆகும், இதில் ஆண்களின் கல்வியறிவு 84%, பெண்களின் கல்வியறிவு 74% ஆகும். இது இந்திய தேசிய சராசரி கல்வியறிவான 59.5% விட கூடியதே. மன்னார்குடி மக்கள் தொகையில் 9% ஆறு வயதுக்குட்பட்டோர் ஆவார்கள்.
# எந்திர மின்னணுவியல்

கணிப்பொறியும், மின்னணுவியலும், எந்திரவியலும் மிக நெருக்கமாக ஒன்றிணைக்கப்பட்டு புதிய கருவிகளும், கார்களும், எந்திரங்களும் உருவாக்கப்படுகின்றன. இதனை **எந்திர மின்னணுவியல்** (Mechatronics) என்கிறோம்.
# எந்திர மின்னணுவியல்

## எந்திர மின்னணுவியலின் சேர்மானங்கள்

இன்று நாம் காணும் கார்கள் எந்திரவியல் துறையைச் சார்ந்தவை. ஆற்றலை உண்டாக்கும் உள் எரி பொறிகள், பல்சக்கர அமைப்பு, தாங்கு அமைப்பு, சக்கரங்கள், செலுத்து அமைப்பு என்று எதை எடுத்துக் கொண்டாலும் அவை எந்திரவியல் துறையைச் சார்ந்தவையாகத்தான் பெரும்பாலும் இருக்கின்றன.  
கார்களில் பொறிகளைக் கிளப்புவதற்குத் தேவைப்படும் தொடங்கு (Starter) அமைப்புகள், விளக்குகள், துடைப்புக் கருவிகள் (Wipers) என்பன மின்னியல் வகையைச் சார்ந்தவை.  
கதவுகளை மூடித் திறப்பது, கண்ணாடிகளை ஏற்றி இறக்குவது என்பன போன்ற பணிகளை நாம்தான் செய்ய வேண்டியிருக்கிறது.வண்டியைக் கிளப்பி, பல்சக்கர அமைப்பு மூலம் வேகம் மாற்றி, முன்னும் பின்னும் வரும் வாகனங்களின் ஓட்டத்திற்கு ஏற்பவும் சாலைகளின் நிலைகளுக்கு ஏற்பவும் வளைத்து, ஒடித்து, எச்சரிக்கையாக எங்கும் மோதாமல் கவனமாகப் பார்த்துக் கார் ஓட்ட வேண்டும். எதிரே இருக்கும் தடைகளைக் கண்கள் பார்த்து மூளைக்குச் சொல்கின்றன. மூளை எப்படித் திருப்ப வேண்டும், எப்படிப் பல்சக்கர அமைப்பை மாற்ற வேண்டும் என்ற முறையைக் கைகளுக்கும் கால்களுக்கும் கட்டளையிடுகிறது. அதற்கேற்பக் கைகள் வேகம் மாற்றி, திருப்புகின்றன. கால்கள் கிளட்சையும், வேக உந்து அமைப்பையும் இயக்குகின்றன.  
ஒரு நல்ல காரோட்டி, காரை ஓட்டும் போதே கார் எந்திர ஓசையை வைத்து எந்திரம் சரியாக இயங்கிக் கொண்டிருக்கிறதா என்பதை அறிந்து கொள்ளலாம். கதவுகள் சரியாக மூடி இருக்கிறதா, டயர் அழுத்தம் சரியாக இருக்கிறதா எனப் பலவற்றையும் அவரால் உணர்ந்து கொள்ள முடியும்.  
இந்த அமைப்பில், கண்கள் சூழ்நிலையை உணர்கின்றன; தகவல்கள் மூளையில் பதிவாகின்றன; மூளை கைகளையும், கால்களையும் இயக்குகின்றது.ஒரு காரோட்டி இல்லாமல், கார் தானாகவே ஓட வேண்டும் என்றால் என்ன செய்ய வேண்டும்? கண்களைப் போல உணரும் கருவியும், மூளையைப் போலத் தகவலைச் சேகரித்து, அதற்கேற்பக் கட்டுப்படுத்த வல்ல கணிப்பொறியும், கைகளையும், கால்களையும் போல இயங்கும் இயக்க அமைப்புகளும் இருந்தால் போதும் ! தானாகவே கார் ஓடும்!  
எனவே,எந்திர மின்னணுவியல் என்பது எந்திரவியல்,மின்னணுவியல்,கணிப்பொறியியல் ஆகியவற்றின் கூட்டுக் கலவையாகும்.
# எந்திர மின்னணுவியல்

## எந்திர மின்னணுவியலின் சேர்மானங்கள்

### உதாரண உபகரணம்

எடுத்துக்காட்டாக, தானாக ஊர்தியைச் செலுத்தும் அமைப்பில், பாதையை நோட்டமிட்டு எதிரில் உள்ள தடைகளைக் கண்டு கொள்வதற்கும், பின்னால் வரும் தடைகளைக் கண்டு கொள்வதற்கும் ரேடார் நுண்ணலைக் கருவிகளும், லேசர் ஒளி அலைக் கருவிகளும் பயன்படுகின்றன.  
நுண்ணலை உணர்வி 35&nbsp;GHz அலை எண்ணில் அலைகளைச் செலுத்துகிறது. அவை எதிரில் உள்ள கட்டடம், மரம் அல்லது முன் செல்லும் வண்டிகளில் பட்டுத் திரும்பி எதிரொலிக்கின்றன. அலை திரும்பும் நேரத்தைக் கணக்கிட்டு இடையேயுள்ள தூரத்தைத் துல்லியமாக அளந்து விடுகிறது. இதைப் போலவே லேசர் ஒளி அலை சென்று திரும்பும் நேரத்தை வைத்துத் தூரத்தை அளக்கலாம். லேசர் ஒளி சாதாரண வெப்ப தட்ப நிலையில் ஆற்றல் வாய்ந்த கருவியாகும். ஆனால் மழை, பனிமூட்டம் போன்றவற்றால் பெரிதும் பாதிக்கப்படும்.  
பாதையை உணரும் ரேடார் அல்லது லேசர் உணர்விகளிலிருந்து பெறும் சைகைகள் பதப்படுத்தப்பட்டு நுண்கணிப்பொறிக்கு அனுப்பப் படுகின்றன. அந்தச் சைகைகளுக்கு ஏற்ப வண்டியை நிறுத்தவோ, திசை திருப்பவோ, வேகத்தை மாற்றவோ கணிப்பொறி கட்டளையிடுகிறது. இந்தக் கட்டளைகளை ஏற்று இயக்கிகள் (Eg : Brake Actuator) செயல்படுகின்றன. இதற்கேற்ப, முட்டு (Brake). முடுக்க அமைப்பு (Accelerator), ஊர்தி திருப்பு அமைப்பு (Steering) ஆகியவை கணிப்பொறியோடு ஒருங்கிணைக்கப் பட்டிருக்கின்றன.
# கோவைக்கிழார்

**கோவைக்கிழார்** என அறியப்படும் **கோ. ம. இராமச்சந்திரன் செட்டியார்** (சி. எம். இராமச்சந்திரன், நவம்பர் 30, 1888 - டிசம்பர் 3, 1969) வழக்குரைஞராய் இருந்து தமிழறிஞரானவர். தமிழ், சமஸ்கிருதம், ஆங்கிலம், தெலுங்கு, கன்னடம், இந்தி, உருது, மலையாளம் என எட்டு மொழிகளில் சிறந்த புலமை பெற்றிருந்தார். வரலாறு, இலக்கியம், மொழிபெயர்ப்பு,கல்வெட்டு, கவிதை,உரைநடை,நாட்டுப்புற இலக்கியம்,கோயிற்கலை,சமயம், மானிடவியல் எனப் பல்வேறு துறைகளில் ஆயிரக்கணக்கான கட்டுரைகளைத் தமிழ் உலகிற்குத் தந்துள்ளார். இதுவரையிலும் யாரும் அறிந்து எழுதாத கொங்குநாட்டு வரலாற்றை எழுதினார். ஏறக்குறைய எண்பது நூல்களுக்கு மேல் எழுதியுள்ளார்.
# கோவைக்கிழார்

## வாழ்க்கைச் சுருக்கம்

கோவைக்கிழாரின் இயற்பெயர், இராமச்சந்திரன் செட்டியார். 1888ஆம் ஆண்டு நவம்பர் 30-ஆம் நாள் மருதாசலம் செட்டியார் - கோனம்மாள் ஆகியோருக்குப் பிறந்தார். தொடக்கக்கல்வியை கோவை நகராட்சிப் பள்ளியிலும், உயர்நிலைக் கல்வியை இலண்டன் மிசன் பள்ளியிலும், கல்லூரிக் கல்வியை சென்னை மாநிலக் கல்லூரியிலும் கற்றுத் தேர்ந்தார். சென்னை சட்டக் கல்லூரியில் 1912 இல் பி.எல். பட்டமும் பெற்று கோவையில் வழக்குரைஞராய் பல்லாண்டுகள் பணிபுரிந்தார். அத்தொழிலில் அவர் மனம் ஈடுபடவில்லை. தமிழ் இலக்கண, இலக்கியங்களை, திருச்சிற்றம்பலம் பிள்ளை, சபாபதிப் பிள்ளை, உ.வே.சாமிநாதய்யர் போன்றோரிடம் கற்றுக்கொண்டார்.
# கோவைக்கிழார்

## சமூகப் பணி

தமிழ்த் தொண்டிலும் சமயத் தொண்டிலும் ஆர்வத்தோடு ஈடுபாடு கொண்டார். சென்னையில் படிக்கும் காலத்திலேயே சமூகப் பணியிலும் ஈடுபட்டார். தாம் வழக்குரைஞர் தொழிலுக்குச் சென்றபிறகு, தம் குலத்துச் சிறுவர்களுக்குப் பணிபுரிய விரும்பி, "தேவாங்கர் சிறுவர் சபை" என்ற ஓர் அமைப்பை நிறுவி, அதன் செயலராக இருந்து பணிபுரிந்தார். ஏழைப் பிள்ளைகளுக்கு உதவுவதற்கு நிதி திரட்டிப் பணிபுரிந்தார். அச்சபை இன்றும் கோவை - சுக்கிரவாரப்பேட்டையில் இயங்கி வருகிறது.  
கோவைக் கிழார், 1918 ஆம் ஆண்டில் கோவை நகராட்சியின் துணைத் தலைவரானார். 1943, 1946 ஆகிய ஆண்டுகளில் பட்டதாரித் தொகுதியில் நின்று சென்னைப் பல்கலைக்கழக ஆட்சிக்குழு உறுப்பினராக வெற்றி பெற்றார். அண்ணாமலைப் பல்கலைக்கழகத்திலும் தமிழ் வளர்ச்சி ஆலோசகராக இருந்தார்.  
கோவையில் தேவாங்கர் உயர்நிலைப் பள்ளியைத் தோற்றுவித்து அதன் ஆட்சிக்குக்குழு உறுப்பினராய் இருந்தார். கோவைத் தமிழ்ச் சங்கத்தை உருவாக்கி, சிவக்கவிமணி சி.கே.சுப்பிரமணிய முதலியார் தலைமையில் செயலாளராகப் பணிபுரிந்தார். கோவை - அரசுக் கல்லூரி பழைய மாணவர் கழகத்திலும், கோவை - காஸ்மோபாலிடன் கிளப்பிலும் (இறுதிக்காலம் வரை) தலைவராய் இருந்தார்.  
சென்னை சுவடிச்சாலை, தஞ்சை சரஸ்வதி மகால் புத்தகசாலை ஆகியவற்றிலும் இவர் உறுப்பினராய் இருந்தார்.  
தேவாங்கர் சாதியினர் நெசவுத் தொழில் ஒன்றிலேயே அதிகம் கவனம் செலுத்தி வந்ததால் அத்தொழிலை வளமுடையதாக்கப் பல கைத்தறிக் கூட்டுறவு சங்கங்களை உருவாக்கினார். இதற்காகப் பல மாநாடுகள் நடத்தி அவர்களின் குறைகளைப் போக்க முயன்றார்.
# கோவைக்கிழார்

## சமயப் பணி

கோவைக்கிழார், சென்னை - இராஜதானியின் அறநிலையத்துறை ஆணையாளராக இருந்தபோது, கோயில்களின் வருவாயில் ஒரு பகுதியை, சமய வளர்ச்சிக்கென ஒதுக்க வேண்டும் என்றும், அதன் மூலம் சமயச் சொற்பொழிவுகள், நூல்கள் வெளியிடுதல், நூல் நிலையங்கள் அமைத்தல் ஆகியவற்றுக்காகத் திட்டங்கள் வகுத்துச் செயல்படுத்தினார்.  
கோயில்களில் திருமுறைகள் ஓதுதல், திருமுறைப் பதிகங்களைக் கல்லில் பதித்தல், தல வரலாறுகள் எழுதுதல், கோயில் குடமுழுக்குகளை ஆகம முறைப்படி செய்தல் ஆகியவற்றுக்காக அயராது உழைத்தார்.  
தவத்திரு குன்றக்குடி அடிகளாருடன் சேர்ந்து தமிழ் நாடெங்கும் உள்ள கோயில்களில் தமிழில் அர்ச்சனை நடைபெறப் பாடுபட்டார்.  
சமய ஆதீனங்களான தருமபுரம், திருப்பனந்தாள், திருவாவடுதுறை, மயிலம் முதலியவற்றில் தமிழ்க் கல்லூரிகள் தோன்றக் காரணமாக இருந்தார்.  
கொங்குநாட்டுப் பேரூர் சாந்தலிங்கர் திருமடத்தின் சார்பிலும் தமிழ்க்கல்லூரி ஒன்றைத் தவத்திரு சாந்தலிங்க இராமசாமி அடிகளாருடன் சேர்ந்து தோற்றுவித்து, அக்கல்லூரியின் முதல்வராகவும் பணியாற்றினார்.
# கோவைக்கிழார்

## இதழ்கள் வெளியீடு

கோவைத் தமிழ்ச் சங்கத்தின் செயலாளராக கோவைக்கிழார் இருந்தபோது, "கொங்குமலர்" என்னும் திங்கள் இதழை நடத்தினார்.  
சைவசித்தாந்த சமாசத்தின் இதழான, "சித்தாந்தம்" இதழுக்கும் ஆசிரியராக இருந்து அரும் பணியாற்றினார்.
# கோவைக்கிழார்

## நூல்கள் வெளியீடு

தஞ்சை சரஸ்வதி மகாலில் உறுப்பினராய் இருந்தபோது, "இராமப்பய்யன் அம்மானை" என்ற நூலையும்
அண்ணாமலைப் பல்கலைக்கழகத்தின் வழியாக "தமிழிசைக் கருவிகள்" என்ற நூலையும் பதிப்பித்து வெளிப்படுத்தினார்.  
கோவைகிழார், தமிழ் நாட்டின் வரலாற்றையும், புலவர்களின் வரலாற்றையும், கல்வெட்டு - செப்பேடுகளின் துணையால் ஆராய்ந்து தெளிவுபடுத்தியுள்ளார்.  
இதுவரையிலும் யாரும் அறிந்து எழுதாத கொங்குநாட்டு வரலாற்றை எழுதினார்.  
ஏறக்குறைய எண்பது நூல்களுக்கு மேல் எழுதியுள்ளார். இன்னும் அச்சில் ஏறாத நூல்களும் பல உள்ளன.
# கோவைக்கிழார்

## வெளிவந்த நூல்கள்

### செய்யுள் நூல்கள்

1. நாங்கள் எழுவர்
1. வானவில்
1. ஐயமதி
1. தமையனும் தங்கையும்
1. ஒரு துளி கடுகு
1. மறைந்த பெருமை
1. இளைஞர் பாடல்கள்
1. கடவுள் வணக்கம்
1. சிறுகதை பிற்பகுதி
1. வாழ்க்கையோ கவலையோ
1. தெய்வங்களின் புலம்பல்கள்
1. திருவஞ்சைக்களம் செலவு
1. மண்டைக்காடு விழா
1. கடோப நிஷத்து
# கோவைக்கிழார்

## வெளிவந்த நூல்கள்

### உரைநடை நூல்கள்

1. கோயில் பூனைகள் (பேரூர் புலவர் பேரவை 1995)
1. வீட்டு எலிகள்
1. காட்டு எருமைகள்
1. கடலில் கண்முத்து
1. நாங்கள் எழுவர்
1. சுந்தரரும் கொங்கும்
1. செயற்கை நலம்
1. மருதமலை மானமியம்
1. பேரூர் வரலாறு
1. பேரூர் மூர்த்திகள்
1. தேவாங்கர் குல வரலாறு
1. கொங்குநாட்டு வரலாறு
1. கொங்குக் கட்டுரைகள்
1. தேவியர் வரலாறு
1. முட்டம் வரலாறு
1. அன்னூர் வரலாறு
1. கலசை வரலாறு
1. சமணமும் கொங்கும் அபயசந்து
1. சிறுகதைத் திறன்
1. நாட்டுப்புறம்
1. இதுவோ எங்கள் கோவை
1. நால்வர்களும் கல்வெட்டுகளும்
1. சேக்கிழாரும் கல்வெட்டுகளும்
1. சமாஜத் தலைமை உரைகள் (விருதுநகர் மயிலம்)
1. ஆண்டுவிழா தலைமை உரைகள் (தூத்துக்குடி,சாத்தூர்)
1. துரையுர் மாணவர் தலைமை உரை
1. கல்வி மாநாடுகள் உரைகள் (கோவை
1. தேவாங்க மாநாடு உரைகள் (கோவை)
1. உடற்பயிற்சி மாநாடு
1. திருவாலங்காடு வரலாறு
1. சமயங்கள் (கழக வெளியிடு)
1. தமிழ் இசைக் கருவிகள்
1. ஆங்கிலப் பாமகள்
# கோவைக்கிழார்

## வெளிவந்த நூல்கள்

### நாடகங்கள்

1. வீழ்ச்சியம் மீட்சியும்
1. காஞசி மாதேவி
1. சிவராத்திரி பெருமை
1. நாட்டுப்பற்று
1. சென்றமைந்தன் வென்றுவந்தது
# கோவைக்கிழார்

## வெளிவந்த நூல்கள்

### வாழ்க்கை வரலாற்று நூல்கள்

1. கோவைகிழார்
1. சிவக்கவிமணி
1. அப்பாவு
1. இராமலிங்கர்
1. வெள்ளியங்கிரி கொங்கர்
1. சுப்பைய கவுண்டர்
1. விவேகானந்தர்
# கோவைக்கிழார்

## வெளிவராத நூல்கள்

### செய்யுள் நூல்கள்

1. அநாதை பெண்
1. ஷேத்திரப் பிள்ளைத் தமிழ்
1. சவுடாம்பிகை மாலை
1. மாரியம்மை நூறு
1. காந்தி பொன்மொழிகள்
1. மிசிரக் கதைகள்
1. ஆங்கிலப்பாக்கள் (மொழிபெயர்ப்பு)
# கோவைக்கிழார்

## வெளிவராத நூல்கள்

### உரை நடைகள்

1. கன்னடமும் களிதெலுங்கும்
1. மூன்று நவீனங்கள்
1. யவன கதைகள்
1. கல்லும் பேசுகிறது
1. இயற்கை வளம்
1. பெரியவர்கள்
1. முகமது சரிதம்
1. திரு.வி.க
1. என் கதை -25 ஆண்டு
1. என் கதை -பிற்பகுதி
1. மெய்ப்பாடு - இன்பம்
1. மெய்ப்பாடு - அவலம்
1. ஜன்னல் வெளியே
1. திருப்பருப்பதச் செலவு
1. இலங்கைச் செலவு
1. சேல வரலாறு
1. ஈரோடு வரலாறு
1. கொங்கு நாட்டுப் பெயர்கள்
1. கைக்களஞ்சியம்
1. பெருங்கதை
1. இடிகரை வரலாறு
1. இலக்கியத்தில் தாவரம்
1. காவிரிக் கரையில்
1. இந்திய வரலாற்றுக் கதைகள்
1. துளசி தாசர் முதுமொழிகள்
1. சிவமகிமை தோத்திரம்
1. பொள்ளாச்சி வரலாறு
1. தீமை யாதோ
# கோவைக்கிழார்

## வெளிவராத நூல்கள்

### நாடகங்கள்

1. அட்டிகை
1. ஜான்சி ராணி
1. செருக்கின் வீழ்ச்சி
# கோவைக்கிழார்

## பட்டங்களும் விருதுகளும்

- கோவைக்கிழாரின் பணியைப் பாராட்டி ஆங்கில அரசு, 1930 இல் இராவ்சாகிப் என்ற பட்டத்தையும், 1938 இல் இராவ்பகதூர் என்ற பட்டத்தையும் அளித்துச் சிறப்பித்தது.
- சென்னை மாநிலத் தமிழ்ச்சங்கம், "செந்தமிழ்ப்புரவலர்" என்ற பட்டத்தையும் சென்னை மாநிலச் தமிழ்ச்சங்கம், "சிந்தாந்தப்புலவர்" என்ற பட்டத்தையும் மதுரை ஆதீனம் "சைவஞாயிறு" என்ற பட்டத்தையும் வழங்கிப் பாராட்டியது.
- கொங்குநாட்டு வரலாறு என்ற நூலுக்குத் தமிழ் வளர்ச்சிக்கழகம் பரிசளித்துப் போற்றியது. கோவை நன்நெறிக்கழகம் பொற்பதக்கம் வழங்கிப் போற்றியது.
# கோவைக்கிழார்

## மறைவு

கோவைக்கிழார் 1969-ஆம் ஆண்டு டிசம்பர் 3-ஆம் தேதி இயற்கை எய்தினார். இவரின் சமாதி பேரூர் தமிழ்க்கல்லூரித் தோப்பில் அமைந்துள்ளது.  
- 'கொங்குக் குலமணி' - சி.எம்.இராமச்சந்திரன் செட்டியார், புலவர் ஆதி, தினமணி, சனவரி 10, 2010
- இதன்மூலக்கட்டுரை எழுதியவர் பாரதிதேவராஜன் 15 பிப்ரவரி 1992 தினமணி, நூல்கள் பற்றிய விவரம் அளித்தவர் பாரதிதேவராஜன்
# கரி தானுந்து விரைவுச்சாலை

**கரி தானுந்து விரைவுச்சாலை** இந்தியாவில் கோயம்புத்தூரின் புறநகர் செட்டிபாளையம் அருகே தானுந்து பந்தயங்களுக்காக கட்டபட்ட சிறப்பு பந்தயச்சாலை ஆகும். இதன் நீளம் 2.2 கி.மீ. மறைந்த தொழிலதிபரும் பந்தயக்கார் ஆர்வலருமான, கரி என்று செல்லமாக அறியப்பட்ட, எஸ். கரிவரதன் நினைவாக 2003ஆம் ஆண்டு திறக்கப்பட்டது..
# கரி தானுந்து விரைவுச்சாலை

## வரலாறு

தற்போதுள்ள நீண்ட பாதை அவர்களுக்கு சொந்தமான அல்ட்ராலைட் விமானத்திற்கான ஒடுதளமாக இருந்தது. 1990களில் இந்த ஓடுதளம் ஸ்பிட்பையர் என்னும் நிறுவனம் நடத்தும் டிராக் ரேசிங்கிற்கு புகழ் பெற்றதாகும். 2002ல் இந்த இடத்தினை முன்னால் பந்தய வீரர் பி விஜய் குமார் தேசிய அளவில் மோட்டார் நிகழ்வுகளை நடத்த இந்த இடத்தினை வாங்கினார். இந்த தளத்தினை சு. கரிவரதன் அவர்களின் தந்தை ஜி.கே. சுந்தரம் மூலம் திறந்து வைத்தார்.
# காற்றுப் பை

**காற்றுப்பை** (*airbag*) என்பது ஊர்தி விபத்து ஏற்பட்டு மோதியவுடன் பயணிகள் அல்லது ஓட்டுநர் ஆகியோரைக் காப்பாற்றும் ஓர் கருவி ஆகும். ஊர்தி மோதியவுடன் மோதல் உணர் கருவியில் உள்ள குண்டு வேகமாக நகர்ந்து ஒரு மின்னிணைப்பை ஏற்படுத்தி, வெடிமாத்திரைகளைப் பற்ற வைத்து, காற்றுப் பைகளை ஊதி, உயிரைக் காப்பாற்றுகிறது.
# சே. கல்பனா

சிதம்பரம் அண்ணாமலைப் பல்கலைக்கழகத்தில் தமிழ்த்துறையில் விரிவுரையாளராகப் பணிபுரிந்து வரும் முனைவர். சே.கல்பனா முதலில் இளம் அறிவியல் பயின்று பின் தமிழ் மேல் உள்ள பற்றுதலால் தமிழில் இளம் இலக்கியம், தமிழ் முதுகலைப் பட்டம், மொழியியல் பாடத்தில் முதுகலைப்பட்டம், தமிழில் ஆய்வியல் நிறைஞர் மற்றும் முனைவர் பட்டங்களைப் பெற்றார். தற்போது கூடுதலாகக் கணிப்பொறி அறிவியலில் முதுகலைப் பட்டத்திற்குப் பயின்று வருகிறார். இவர் பல இணைய இதழ்களில் தமிழ் தொடர்பான கட்டுரைகள், கவிதைகள் எழுதி வருகிறார்.
# சே. கல்பனா

## எழுதியுள்ள நூல்கள்

- திருக்குறள்- பரிதியாரின் உரைத்திறன்
- புறநானூற்றில் தமிழர் வாழ்வியல்
- கணினியும் கன்னித்தமிழும்  
என்கிற நூல்கள் அச்சில் வெளியாக உள்ளன என்பதும் இங்கே குறிப்பிடத்தக்கது.
# பட்லூர்

**பட்லூர்** (Patlur) என்பது இந்தியாவின் தமிழ்நாட்டிலுள்ள ஈரோடு மாவட்டத்தின் அந்தியூர் வட்டத்திலுள்ள உள்ள ஒரு கிராமமாகும். இது சுமார் 8100 மக்கள் தொகையைக் கொண்டுள்ளது. பட்லூரின் முக்கிய தொழில் விவசாயமாகும்.
# பட்லூர்

## அமைவிடம்

இந்த ஊர் தென்னிந்தியாவின் மத்திய பகுதியில் பவானி சாலை, அந்தியூர் சாலை, மேட்டூர் சாலை மற்றும் வெள்ளிதிருப்பூர் சாலை ஆகிய நான்கு சாலைகளின் சந்திப்பில் அமைந்துள்ளது. அருகிலுள்ள நெடுஞ்சாலை மையம் அந்தியூர் நகரம், மாநில நெடுஞ்சாலை 175 இல் மேற்கே சுமார் 6 கி.மீ தொலைவில் உள்ளது. பட்லூர் தமிழக பீடபூமியில் அமைந்துள்ளது. மேற்கில் நீலகிரி மலைத்தொடர் உயர்ந்துள்ளது.
# பட்லூர்

## அமைவிடம்

### நீர் ஆதாரங்கள்

பட்லூரின் முக்கிய நீர் ஆதாரம் காவிரி ஆறாகும். சுமார் 8&nbsp;கி.மீ கிழக்கே பாய்கிறது. இது பட்லூர் ஏரி மற்றும் தடுப்பணை ஆகியவற்றையும் கூடுதலாககொண்டுள்ளது.
# பட்லூர்

## ஆளுகை

2006 வரை, பட்லூரை அந்தியூர் தொகுதியின் சபை நிர்வகித்தது. 2011 முதல், இது பவானி சட்டமன்றத் தொகுதியின் (104) கட்டுப்பாட்டின் கீழ் வந்தது. நாடாளுமன்றத் தொகுதி எண் 18, திருப்பூர். இந்த ஊரின் ஏராளமான வாக்குப்பதிவு பகுதிகள் உள்ளன, அவை 1 முதல் 14 வரை உள்ளன. அவற்றில் பின்வருவன அடங்கும்: கெம்மியம்பட்டி, பூசாரியூர், மக்கல்லூர், காளிப்பட்டி, கரட்டூர், நான்கு சாலை, காட்டு கோட்டைகல், மரவண்குட்டை, கட்டுகோட்டைகல், சொக்கநாதமலையூர், பொய்யான்குட்டை, பொம்மன்பட்டி புதுவலவு, முத்துக்கவுண்டனூர், மோசுகவுண்டனூர், வெங்காக்கல்லூர் (பூசாரியூரின் ஒரு பகுதி)
# பட்லூர்

## தொழில்

பட்லூர் குடியிருப்பாளர்கள் முதன்மை மற்றும் இரண்டாம் நிலை தொழில்களில் பணியாற்றுகின்றனர். குறிப்பாக வேர்க்கடலை ஆலைகளில் எண்ணெய் பிரித்தெடுக்கும் தொழிலை செய்கிறார்கள்.
# பட்லூர்

## கரியகாளி அம்மன் திருவிழா

வருடாந்திர கரியகாளி அம்மன் திருவிழா, தமிழ் மாதமான ஆனி மாதத்தில் பதினைந்து நாட்கள் கிராமத்தின் வடக்கு பகுதியில் உள்ள கோவிலில் கொண்டாடப்படுகிறது. இது ஒரு புதன்கிழமை பூச்சாட்டுடன் பூ மிதித்தலுடன் தொடங்குகிறது. அபிசேகமும், பூசையும் செய்யப்படுகின்றன. திருவிழா மஞ்சள் நீராட்டு, மஞ்சள் அலங்கார விழாவுடன் முடிவடைகிறது. இந்த விழா தொழில்முறைக் கலை நிகழ்ச்சிகள் மற்றும் சடங்கு நடவடிக்கைகளுக்கான காட்சிப் பொருளாகும்.
# பட்லூர்

## முத்துமாரி அம்மன் திருவிழா

பட்லூரின் மேற்கு பகுதியில் உள்ள நாதகாட்டு தோட்டத்தில் உள்ள கோவிலில் ஆண்டு முத்துமாரி அம்மன் திருவிழா பதினைந்து நாட்கள் கொண்டாடப்படுகிறது. இது தமிழ் மாதமான பங்குனியின் முதல் புதன்கிழமை பூச்சாட்டுடன் தொடங்குகிறது . பின்னர், புனித நீர் காவிரி ஆற்றிலிருந்து கோயிலுக்கு கொண்டு வரப்பட்டு முத்துமாரி தெய்வத்தின் மீது ஊற்றப்படுகிறது. இது அபிசேகம், பூசை மற்றும் பொங்கல் ஆகியவற்றைக் கொண்டு தெய்வத்திற்கு வழங்கப்படுவதோடு திருவிழா முடிவடைகிறது. மாவிளக்கு வழிபாட்டுடன், மக்கள் பூக்களை ஒரு தட்டில் கொண்டு செல்கின்றனர். மாலையில், பாரம்பரிய நடனங்கள் மற்றும் பொழுதுபோக்கு நிகழ்ச்சிகள் நடக்கின்றன.
# பட்லூர்

## கருமலை ஆண்டவர் பங்குனி உத்திரம் திருவிழா

வருடாந்திர கருமலை ஆண்டவர் பங்குனி உத்தரத் திருவிழா இரண்டு நாட்கள் இங்கு நடைபெறுகிறது. காவிரி ஆற்றில் இருந்து புனித நீர் கொண்டு வரப்பட்டு கடவுளான இரக்கியன்னசாமி முருகனுக்கு (கருமலை ஆண்டவர் என்றும் அழைக்கப்படுகிறது) வழங்கப்படுகிறது. அபிசேகமும், பூசையும் நடைபெறுகின்றன, அன்னதானம்<nowiki/>பக்தர்களுக்கு வழங்கப்படுகிறது. இரண்டாவது நாளில், மஞ்சள் நீராட்டும், ஊர்வலமும், வானவேடிக்கையும் நடைபெறுகிறது.
# பட்லூர்

## செம்முனீசுவரர் திருவிழா

செம்முனீசுவரர் (செம்முனிச்சாமி என்றும் அழைக்கப்படுகிறது) கோயில் பட்லூரிலிருந்து 5 கி. மி. தூரத்திலுள்ள பூசாரியூரில் அமைந்துள்ளது. இதன் திருவிழா என்பது முப்பது நாள் கால வருடாந்திர நிகழ்வாகும். இது தமிழ் மாதமான சித்திரை மாதத்தின் முதல் வெள்ளிக்கிழமையில் தொடங்குகிறது.
# பட்லூர்

## பிரதோச வழிபாடு

சிவனுக்கு அர்ப்பணிக்கப்பட்ட வாகீசுவரர், ஆலயம், வெள்ளி திருப்பூர் பிரதான சாலையில் அமைந்துள்ளது. இங்கு பிரதோச வழிபாடு நோன்புடன் கொண்டாடப்படுகிறது. மேலும், சிவனின் வாகனமான நந்திக்கு சிறப்பு பூசை செய்யப்படுகிறது. **
# பட்லூர்

## அணைகள்

மேட்டூர் அணை (33)&nbsp;கி.மீ தூரத்தில்), வரட்டுப்பள்ளம் அணை (16&nbsp;கி.மீ தொலைவில்), பவானிசாகர் அணை (62)&nbsp;கி.மீ தொலைவில்) ஆகிய அணைகள் இந்த ஊரைச் சுற்றி அமைந்துள்ளன.
# இமாம். கவுஸ் மொய்தீன்

தமிழ்நாட்டில் செங்கற்பட்டு நகரில் பிறந்து வளர்ந்த இமாம், கவுஸ் மொய்தீன் புகுமுகக் கல்வி வரை செங்கற்பட்டிலும், மருத்துவக் கல்வியை சென்னை மருத்துவக் கல்லூரியிலும் படித்தார். தமிழக அரசு மருத்துவமனைகளில் மருத்துவராகப் பணிபுரிந்த இவர் பின் சவூதி அரேபியாவில், ஜெத்தா நகரில் மருத்துவராகப் பணிபுரிந்து வருகிறார். இவர் இமாம்.கவுஸ் மொய்தீன், இறை மொழியன் என்கிற பெயர்களில் கதை, கட்டுரை மற்றும் கவிதைகளை தமிழகத்தில் வெளியாகும் பிரபல தமிழ் இதழ்களிலும், பல தமிழ் இணைய இதழ்களிலும் எழுதிக் கொண்டிருக்கிறார். ஜெத்தா தமிழ்ச் சங்கத்தின் செயலாளராகவும், வளைகுடா வாழ் இந்தியத் தமிழர் குழுமம், இந்தியக் கலாச்சாரக் குழுமம் அமைப்புகளில் செயற்குழு உறுப்பினராகவும் இருந்து வருகிறார். இவர் "விழியருவிகளும் விமான நிலையங்களும்" என்கிற ஹைக்கூ கவிதைத் தொகுப்பு நூலை எழுதி வெளியிட்டுள்ளார்.
# தனியார் பாதுகாப்பு முகமை

**தனியார் பாதுகாப்பு முகமை** என்பது சுதந்திரவாத, அரசழிவு முதலாளித்துவ கொள்கையாளர்களால் அரசின் முழுஅதிகார காவல்துறை, பாதுகாப்புத் துறை, நீதித்துறைக்கு மாற்றாக முன்வைக்கப்படும் மாற்று ஆகும். இது அரசின் கூலிப் படைகளை குறிக்காது. அல்லது வரி மூலம் இயங்கும் இயக்கங்களையும் குறிக்காது. மாற்றாக இவை பொதுவாக நேரடியாக ஒப்பந்த அடிப்படையில் அல்லது காப்புறுதி நிறுவனங்கள் ஊடாக நிதி பெற்று இயங்கும் அமைப்புகளாக சித்தரிக்கப்படுகின்றன.
# தனியார் பாதுகாப்பு முகமை

## கூறுகள்

- முழுஅதிகாரம் அற்ற தன்மை
- பணிக்கு கட்டுப்படுத்த முடியாது
- பணியாளர்களுக்கு கூடிய வசதிகள்
# சுதந்திரவாத தலைப்புகள் பட்டியல்

இது சுருக்கமான **சுதந்திரவாத தலைப்புகள் பட்டியல்** ஆகும்.
# சுதந்திரவாத தலைப்புகள் பட்டியல்

## சுதந்திரவாத இயற்கை

சுதந்திரவாதம்
# சுதந்திரவாத தலைப்புகள் பட்டியல்

## சுதந்திரவாத இயற்கை

### ஆதரவு

- Economic freedom
- Egalitarianism
- Free society
- Individual responsibility
- Self-management
- Self-governance
- Self-ownership
- Voluntary association
# சுதந்திரவாத தலைப்புகள் பட்டியல்

## சுதந்திரவாத இயற்கை

### மறுப்பு

- Authoritarianism
- Coercion
- பாகுபாடு
- பேரரசுவாதம்
# சுதந்திரவாத தலைப்புகள் பட்டியல்

## சுதந்திரவாத இயற்கை

### வாக்குவாதம்

- கருக்கலைப்பு
- Anarcho-capitalism and minarchism, libertarian municipalism
- கட்டற்ற சந்தைமுறை, *தலையிடாமைக் கொள்கை* எதிர் socialism , communism
# சுதந்திரவாத தலைப்புகள் பட்டியல்

## சுதந்திரவாத பிரிவுகள்

### சுதந்திரவாத சிந்தனைகள்

- Agorism –
- அரசழிவு முதலாளித்துவம் –
- Austrian School –
- Autarchism –
- Bleeding-heart libertarianism -
- Christian libertarianism –
- Civil libertarianism
- Civil societarianism –
- Classical liberalism –
- Communalism
- Consequentialist libertarianism –
- Crypto-anarchism –
- Deontological libertarianism –
- Free-market anarchism –
- Geolibertarianism –
- Green libertarianism –
- Individualist anarchism –
- Left-libertarianism –
- Left-wing market anarchism -
- Liberism –
- Libertarian Christianity –
- Libertarian conservatism –
- Libertarian municipalism –
- Libertarian socialism –
- Market liberalism –
- Market socialism –
- Minarchism –
- Mutualism –
- Paleolibertarianism –
- Panarchism –
- Philosophical anarchism –
- Propertarianism –
- Right-libertarianism –
- Voluntaryism –
# சுதந்திரவாத தலைப்புகள் பட்டியல்

## சுதந்திரவாத ஆரம்பம்

- அறிவொளிக் காலம் –
- Classical liberalism –
- Individualist anarchism –
- Jeffersonian democracy –
- Natural law theory –
# சுதந்திரவாத தலைப்புகள் பட்டியல்

## சுதந்திரவாத கொள்கையும் அரசியலும்

- Anarcho-capitalism and minarchism
- Criticism of libertarianism
- Debates within libertarianism
- Libertarian perspectives on intellectual property
- நங்கை, நம்பி, ஈரர், திருனர் தொடர்பாக சுதந்திரவாத பார்வைகள்
- Libertarianism in the United States
- Libertarian theories of law
- List of libertarian political parties
- Objectivism and libertarianism
# சுதந்திரவாத தலைப்புகள் பட்டியல்

## சுதந்திரவாத கொள்கையும் அரசியலும்

### சுதந்திரவாத கருத்தியல்

- Civil liberties –
- Co-operative economics -
- Counter-economics –
- பரவலாக்கம் –
- Dispute resolution organization –
- Economic freedom –
- Egalitarianism under the law –
- கட்டற்ற சந்தைமுறை –
- Free society –
- கட்டற்ற வணிகம் –
- தன்விருப்புக் கொள்கை –
- Freedom of association –
- Freedom of contract –
- Homestead principle –
- தனிமனிதத்துவம் –
- தலையிடாமைக் கொள்கை –
- Law of equal liberty -
- Liberty –
- வரம்புக்குட்பட்ட அரசு –
- Methodological individualism –
- இயல்புரிமை –
- Night watchman state –
- Non-aggression –
- Non-interventionism –
- Non-politics –
- Non-voting –
- Participatory economics –
- தனியார் பாதுகாப்பு முகமை –
- Polycentric law –
- Property –
- Self-governance –
- Self-management –
- Self-ownership –
- Spontaneous order –
- Stateless society –
- Subjective theory of value –
- Subsidiarity –
- வரிகொடாப் போராட்டம் –
- Title-transfer theory of contract –
- Worker's self management –
- Voluntary association –
- Voluntary society –
# சுதந்திரவாத தலைப்புகள் பட்டியல்

## சுதந்திரவாதத்தில் செல்வாக்குச் செலுத்திய மெய்யியளாளர்களும் பொருளியளாளர்களும்

### அரசின்மைவாதிகள்

- Émile Armand
- மிகைல் பக்கூனின்
- William Godwin
- ரோபேர்ட் நோசிக்
- Pierre-Joseph Proudhon
- Lysander Spooner
- மக்சு இசுரேனர்
- Benjamin Tucker
- Josiah Warren
# சுதந்திரவாத தலைப்புகள் பட்டியல்

## சுதந்திரவாதத்தில் செல்வாக்குச் செலுத்திய மெய்யியளாளர்களும் பொருளியளாளர்களும்

### பொருளியளாளர்கள்

- Frédéric Bastiat
- மில்ட்டன் ஃப்ரீட்மன்
- Robin Hahnel
- பிரீட்ரிக் கையக்
- எலினோர் ஒசுட்ரொம்
- லுட்விக் வான் மீசசு
- முரே ரோத்பார்ட்
- E. F. Schumacher
- Nassim Nicholas Taleb
# சுதந்திரவாத தலைப்புகள் பட்டியல்

## சுதந்திரவாதத்தில் செல்வாக்குச் செலுத்திய மெய்யியளாளர்களும் பொருளியளாளர்களும்

### மறுப்புவாதிகள்

- அய்ன் ரேண்ட்
- Leonard Peikoff
# சுதந்திரவாத தலைப்புகள் பட்டியல்

## சுதந்திரவாதத்தில் செல்வாக்குச் செலுத்திய மெய்யியளாளர்களும் பொருளியளாளர்களும்

### பிற

- Murray Bookchin
- நோம் சோம்சுக்கி
- Karl Hess
- கான்சு ஃகேர்மன் ஃகோப்
- Ron Paul
- கென்றி டேவிட் தூரோ
- Robert Anton Wilson
# உலக சிட்டுக்குருவிகள் நாள்

**உலக சிட்டுக்குருவிகள் நாள்** (*World House Sparrow Day* - WHSD), ஆண்டுதோறும் மார்ச் 20ஆம் நாள் அன்று உலகெங்கும் கொண்டாடப்படுகிறது. சிட்டுக்குருவிகளின் எண்ணிக்கை அண்மைக் காலங்களில் குறைந்து வருவதன் காரணமாகவும், நாள்தோறும் தமது வாழ்வுக்காக அவை எதிர்நோக்கும் பிரச்சினைகளை மக்களுக்கு எடுத்துக்கூறி அதன் மூலம் விழிப்புணர்வை ஏற்படுத்த இந்நாள் 2010ஆம் ஆண்டிலிருந்து உலக சிட்டுக்குருவிகள் நாளாக நினைவுகூரப்படுகிறது.  
மனிதரைச் சுற்றியுள்ள பொதுவான உயிரியற் பல்வகைமை (*biodiversity*) மற்றும் அவற்றின் முக்கியத்துவம் குறித்து எடுத்துக் கூறுவதற்கும் இந்நாள் நினைவுகூரப்படுகிறது.  
2010ஆம் ஆண்டிற்கான கருப்பொருள் "எமது வீட்டுக் குருவிகளைப் பாதுகாப்போம்" (*We will save our House Sparrows*) என்பதாகும்.
# உலக சிட்டுக்குருவிகள் நாள்

## அழியும் குருவிகள்

மனிதனின் பழக்க வழக்கங்களில் ஏற்பட்டுள்ள மிகப்பெரிய மாறுதல்கள், நவீன தகவல் தொழில்நுட்ப புரட்சி, இயற்கைக்கு மாறாக எடுக்கப்படும் சுற்றுச்சூழல் நடவடிக்கை போன்ற காரணங்களால், சிட்டுக்குருவி எனும் சிற்றினம் அழிவுப்பாதைக்கு தள்ளப்பட்டுள்ளது. குருவிகளில் இந்த அழிவை 1990களிலேயே முதன்முதலாக அறிவியலாளர்கள் அவதானித்தார்கள். இவற்றுக்குப் பல காரணங்கள் கூறப்படுகின்றன. அவற்றில் சில:  
- வெளிக்காற்று வீட்டிற்குள் வர முடியாதபடி, வீடு முழுவதும், குளிரூட்டப்பட்ட வீடுகளில், குருவிகள் கூடு கட்டி குடியிருக்க இயலாமல் போனது.
- எரிவாயுக்களில் இருந்து வெளியேறும், மெத்தைல் நைத்திரேட் எனும் வேதியியல் கழிவுப் புகையால், காற்று மாசடைந்து குருவிகளை வாழ வைக்கும் பூச்சி இனங்கள் அழிகின்றன. இதனால் ஏற்படும் உணவுப் பற்றாக்குறையால், நகருக்குள் வாழும் குருவிகள் பட்டினி கிடந்தே அழிகின்றன.
- பலசரக்கு கடைகள் மூடப்பட்டு வருகின்றன. அவற்றிற்குப் பதிலாக, பல்பொருள் அங்காடிகள் அதிகளவு வளர்ந்து வருகின்றன. இங்கு நெகிழிப் பைகளில் தானியங்கள் அடைத்து விற்கப்படுவதால், வீதிகளில் தானியங்கள் சிதற வாய்ப்பில்லை.
- வீட்டுத் தோட்டங்கள், வயல்களில் பயிர்களுக்கு பூச்சிக்கொல்லி தெளித்து, பூச்சிகள் கொல்லப்படுகின்றன. இதன் காரணமாக, உணவு இல்லாமல் குருவிகள் அழிகின்றன.
- அலைபேசிகளின் வருகைக்குப் பின், குருவிகளின் அழிவு அதிகரித்து விட்டன. அலைபேசிக் கோபுரங்களில் இருந்து வெளியேறும் கதிர்வீச்சு, குருவியின் கருவை சிதைக்கிறது. முட்டையிட்டாலும், கருவளர்ச்சி அடையாமல் வீணாகிறது.
# கூலி வழங்கல் சட்டம் - 1936

| 'சட்டம்.''' | } |
| --- | --- |
இந்தியாவில் முதலாளிகள் தொழிலாளர்களுக்கு, கூலியினை வழங்காமல் அல்லது தாமதப்படுத்தி வழங்கி தொழிலாளர்களைச் சுரண்டுவதைத் தடுக்கும் நோக்கத்தில் கொண்டு வரப்பட்டது **கூலி வழங்கல் சட்டம் - 1936** (en: The Payment of Wages Act - 1936) ஆகும். இச்சட்டம் தொழிலாளர்களுக்கு கொடுக்கப்பட வேண்டிய நியாயமான கூலி, குறித்த வடிவத்தில், குறிப்பிட்ட காலத்தில் சட்ட விரோதமான பிடித்தங்களின்றி வழங்கப்பட வேண்டும் என்பதை உள்ளடக்கமாகக் கொண்டு இச்சட்டம் வடிவமைக்கப்பட்டுள்ளட்து.
# கூலி வழங்கல் சட்டம் - 1936

## கூலி

கூலி என்பது முதலாளியால் கொடுக்கப்பட்ட வேலையை செய்து முடித்தத் தொழிலாளிக்கு மறு பயனாக வழங்கப்படும் தொகையாகும். இது பணமாகவோ அல்லது வங்கிக் காசோலையாகவோ வழங்கப்படலாம். இவை தவிர கூலி என்பது,  
1. முதலாளிக்கும் தொழிலாளிக்கும் ஏற்படுத்தப்பட்ட ஒப்பந்தம் அல்லது நீதிமன்ற உத்தரவின் பேரில் வழங்கப்படும் தொகை கூலியாகும்.
1. மிகுதி நேரம் சம்பளம் (Over Time wage) விடுமுறை நாள் சம்பளம் போன்றவையும் கூலி எனப்படும்.
1. மீதூதியம் போன்ற எந்தவொரு கூடுதல் சன்மானமும் கூலி எனப்படும்.
வேலையின் முடிவில் அந்த வேலைக்காக வழங்கப்படும் தொகை கூலி எனப்படும்.
# கூலி வழங்கல் சட்டம் - 1936

## கூலி இல்லாதவை

1. பயணப்படி அல்லது பயணச் சலுகைத் தொகை
1. பணியின் தன்மையினால் வரும் கூடுதல் செலவுகளைச் சரிக்கட்டப்பட வழங்கும் தொகை
1. நன்றித்தொகை அல்லது பணிக்கொடை
1. லாபமாகக் கிடைக்கும் மீதூதியம்
1. வீட்டு வசதி, தண்ணீர் வசதி மற்றும் மின்சார வசதி போன்ற சேவைகள்
1. ஓய்வூதியம், வைப்புநிதி மற்றும் இவைகளின் மேலான வட்டித் தொகை, இவற்றிற்காக முதலாளி செலுத்தும் சந்தாத் தொகை.  
-போன்றவைகள் கூலியாகக் கருதப்படாது.
# கூலி வழங்கல் சட்டம் - 1936

## கூலியின் வடிவம்

கூலியை பணமாகவோ அல்லது வங்கிக் காசோலையாகவோ மட்டும் வழங்க வேண்டும். வேறு வழிகளில் இவை வழங்கக் கூடாது.
# கூலி வழங்கல் சட்டம் - 1936

## கூலி வழங்கும் நாட்கள்

தொழிலாளர்களுக்கு கூலி அவ்வப்போது வழங்கப்பட்டு விட வேண்டும். மாதாந்திர சம்பளத்தில் வேலை பார்க்கும் தொழிலாளிக்கு மாதத்தின் முதல் ஏழு நாட்களிலிருந்து பத்து நாட்களுக்குள் மாதக் கூலி வழங்கப்பட வேண்டும்.
# கூலி வழங்கல் சட்டம் - 1936

## கூலி வழங்கப்படும் காலம்

கூலி குறிப்பிட்ட கால இடைவெளியில் சரியாக வழங்கப்பட வேண்டும். கால இடைவெளி என்பது வாரம், மாதமிருமுறை, மாதம் என்பதைக் குறிக்கும். இந்தக் கால இடைவெளியில் வாரம் என்றால் குறிப்பிட்ட கிழமையிலும், மாதமிருமுறை எனில் குறிப்பிட்ட தேதிகளிலும் மாதமாக இருந்தால் குறிப்பிட்ட சில நாட்களுக்குள்ளும் வழங்கப்பட வேண்டும்.
# கூலி வழங்கல் சட்டம் - 1936

## சட்ட விரோதமான பிடித்தங்கள்

தொழிலாளர்களுக்கு சேர வேண்டிய கூலியிலிருந்து நியாயமான பிடித்தங்கள் தவிர சட்டவிரோதமான பிடித்தங்கள் எதுவும் செய்யக் கூடாது.
# கூலி வழங்கல் சட்டம் - 1936

## கூலி வழங்குவது குறித்த விதிகள்

- கூலி வழங்கல் சட்டம் 1936 ன் பிரிவு 3ன் படி ஒவ்வொரு முதலாளியும், தன்னால் பணியில் அமர்த்தப்பட்ட தொழிலாளிக்குச் சேர வேண்டிய அனைத்துக் கூலியையும் வழங்க வேண்டும் என்பதைச் சட்டக் கடமையாக்குகிறது.
- கூலி வழங்கல் சட்டம் 1936 ன் பிரிவு 4ன் படி ஒவ்வொரு முதலாளியும் கூலி வழங்கும் கால இடவெளியை உருவாக்கிக் கொள்ள வழி வகை செய்யப்பட்டுள்ளது. ஆனால் இது ஒரு மாத கால இடைவெளிக்கு அதிகமாகக் கூடாது.
- தொழிலாளர்கள் எண்ணிக்கை 1000 க்கு அதிகமாகாத நிலையில் ஊதியக் காலத்தின் கடைசி நாளிலிருந்து ஏழு நாட்கள் முடிவடைவதற்கு முன்பும், 1000 க்கு அதிகமாக உள்ள போது பத்து நாட்கள் முடிவடைவதற்கு முன்பும் கூலி வழங்கப்பட வேண்டும். இதை விடுமுறை நாளில் அளிக்கக் கூடாது என்பதை கூலி வழங்கல் சட்டம் 1936 ன் பிரிவு 5 மூலம் வலியுறுத்தப்பட்டுள்ளது.
- கூலியை நடப்பிலுள்ள இந்தியப் பணமாகவும் சில்லரைக்காசுகளாகவும் கொடுக்க வேண்டும். தொழிலாளர்கள் ஒப்புதல் பெற்று வங்கிக் காசோலையாகவோ அல்லது அவர்களின் வங்கிக் கணக்கில் வரவு வைப்பதன் வாயிலாகாவோ வழங்கலாம் என்று கூலி வழங்கல் சட்டம் 1936 ன் பிரிவு 6 தெரிவிக்கிறது.
- சட்டம் அனுமதிக்கும் பிடித்தங்களைத் தவிர வேறு எவ்வித பிடித்தங்களும் இல்லாமல் தொழிலாளர்களுக்குக் கூலி வழங்கப்பட வேண்டும். முதலாளிக்கு அல்லது அவரது முகவர்க்கு தொழிலாளர்கள் செலுத்தும் தொகை அனைத்தும் பிடித்தங்கள் எனப்படும். ஊதிய உயர்வு அல்லது பதவி உயர்வு நிறுத்தி வைக்கப்படுதல், கீழ் பதவிக்கு மாற்றம் செய்தல் மற்றும் தற்காலிகப் பணி நீக்கம் ஆகியவற்றால் ஏற்பட்ட கூலி இழப்புகள் பிடித்தங்களாகக் கருதப்படமாட்டாது என கூலி வழங்கல் சட்டம் 1936 ன் பிரிவு 7ல் தெரிவிக்கப்பட்டுள்ளது.
# கூலி வழங்கல் சட்டம் - 1936

## சட்டம் அனுமதிக்கும் பிடித்தங்கள்

கூலி வழங்கல் சட்டம் 1936-ன் படி சில பிடித்தங்கள் அனுமதிக்கப்பட்டுள்ளன. அவை  
- **அபராதத் தொகை**  
தொழிலாளி் கடமையைச் செய்ய தவறியதற்காகவோ, செய்யக்கூடாத செயலைச் செய்ததற்கு விதிக்கப்பட்ட அபராதத் தொகையைக் கூலியில் பிடித்தம் செய்யலாம். இப்பிடித்தம் அவரது ஒரு மாதக் கூலியின் மொத்தத் தொகையில் மூன்று சதவிகிதத்திற்கு அதிகமாக இருக்கக் கூடாது.  
- **வேலை செய்யாத நாட்கள்**  
கூலி வழங்கும் காலத்திற்குரிய வேலை நாட்களில் வேலைக்கு வராத நாட்களுக்குரிய கூலியைப் பிடித்தம் செய்து கொள்ள அனுமதிக்கிறது.  
- **சேதத்திற்கான இழப்பு**  
தொழிலாளியிடம் ஒப்படைக்கப்பட்ட பொறுப்பில் கவனக்குறைவாய் இருந்து அதனால் ஏற்பட்ட சேதம் அல்லது இழப்பை ஈடு செய்யும் வகையில் ஒரு தொகையை கூலியிலிருந்து பிடித்தம் செய்யலாம். இப்படி பிடித்தம் செய்யப்படும் முன்பு, தொழிலாளிக்கு இது குறித்த நியாயமான விளக்கங்கள் அளிக்கப்பட வேண்டும்.  
- **சேவைகளுக்கான தொகை**  
வீட்டு வசதி, தண்ணீர், மின்சார வசதி மற்றும் வாகன வசதி போன்ற சேவைகள் வழங்கப்பட்டால் அதற்குச் சமமான தொகையைக் கூலியில் பிடித்தம் செய்யலாம். ஆனால் அச்சேவைகளுக்கு தொழிலாளி ஏற்பளித்திருக்க வேண்டும்.  
- **முன்தொகை**  
தொழிலாளி வேலையில் சேரும் முன்பு அல்லது சேர்ந்த பின்பு அல்லது விழாக் காலங்களில் வழங்கப்பட்ட முன்தொகையினைக் கூலியில் பிடித்தம் செய்ய அனுமதிக்கிறது. இது போல் அதிகமாகக் கொடுக்கப்பட்டு விட்ட கூலியைத் திரும்பப் பெறவும் பிடித்தம் செய்யலாம். ஆனால் போக்குவரத்து செலவுகளோ அல்லது முன்பணம் மற்றும் அதிகமாக வழங்கப்பட்ட கூலிக்கு வட்டியோ பிடித்தம் செய்யக் கூடாது.  
- **கடன் தொகைகள்**  
மாநில அரசால் அங்கீகரிக்கப்பட்ட வீட்டு வசதிக் கடன், வாகனக் கடன் மற்றும் தொழிலாளரால் பெறப்பட்ட கடன்கள் போன்றவற்றின் மாதாந்திர தவணையிலான பிடித்தங்கள் கூலியிலிருந்து கழித்துக் கொள்ளலாம்.  
- ** உறுப்பினர் தொகை**  
மாநில அரசால் அங்கீகரிக்கப்பட்ட தொழிலாளர்களின் கூட்டுறவு சங்கத்திற்கு தொழிலாளர் செலுத்தும் உறுப்பினர் தொகை மற்றும் பிற தொகைகளைப் பிடித்தம் செய்யலாம்.  
- ** காப்பீட்டுத் தவணைத் தொகை**  
ஆயுள் காப்பீடு, தபால் அலுவலக வழிக் காப்பீடு போன்றவைகளுக்குச் செலுத்த வேண்டிய தவணைத் தொகையினை தொழிலாளர் சம்மதத்தின் பேரில் அவரிடம் உரிய கடிதம் பெற்று அதன் பின்பு பிடித்தம் செய்யலாம்.  
- **பிற பிடித்தங்கள்**  
1. வருமான வரிக்கான பிடித்தம்
1. நீதிமன்ற உத்தரவுகளின் பேரிலான பிடிக்கப்பட வேண்டிய தொகை
1. வருங்கால வைப்புநிதி மற்றும் ஒய்வூதியத் திட்டம் ஆகியவைகளுக்குச் செலுத்த வேண்டிய தொழிலாளர்களின் சந்தாத் தொகை
1. தொழிலாளர்களின் தொழில் வரிப் பிடித்தம்
1. பிரதமர் தேசிய உஅதவி நிதி மற்றும் பிற நிவாரண நிதிகளுக்கான நன்கொடைத் தொகை போன்றவை தொழிலாளர்களின் சம்மதக் கடிதத்தின்படி பிடித்தம் செய்யலாம்.
1. தொழிற்சங்கத்திற்கான உறுப்பினர் தொகை தொழிலாளர்களின் சம்மதக் கடிதத்தின்படி பிடித்தம் செய்யலாம்.
# கூலி வழங்கல் சட்டம் - 1936

## பிடித்தத்தின் பொது வரம்பு

தொழிலாளியின் சம்பளத்தில் பிடித்தம் செய்யப்படும் பொழுது அனைத்துத் தலைப்புகளின் கீழும் செய்யப்படும் மொத்தப் பிடித்தம் தொழிலாளியின் மாதச் சம்பளத்தில் 50 சதவிகிதத்திற்கு மேல் இருக்கக் கூடாது. கூட்டுறவு நிறுவனங்கள் மற்றும் கடன் தொகைகளுக்காகப் பிடித்தம் செய்யப்படும் பொழுது 75 சதவிகிதம் வரை பிடித்தம் செய்யலாம்.
# கூலி வழங்கல் சட்டம் - 1936

## முறையீடுகள்

சட்டத்தில் சொல்லப்பட்ட விதிமுறைகள் மீறப்பட்டு சட்டவிரோதமான பிடித்தங்கள் செய்யப்படும் போது அல்லது தகுந்த காலத்தில் கூலி வழங்கப்படாத போது அது குறித்த முறியீடுகளை மாநில அரசு நியமித்துள்ள அதிகாரியிடம் முறையீடு செய்யலாம்.  
இந்த அதிகாரி முறையீடுகள் வரும் போது கூலியில் செய்யப்பட்ட பிடித்தம் சட்டப்படி சரியானதுதானா? கூலி வழங்குவதில் தாமதம் ஏற்பட்டுள்ளதா" என்பதையும் இவற்றுடன் தொடர்புடைய பிற செயல்கள் குறித்தும் விசாரித்து முடிவு செய்வார்.  
அதிகாரியின் முடிவு சரியானதல்ல என்று கருதினால் மாவட்ட நீதிமன்றத்திற்கு முறையீடு செய்யலாம். மேல் முறையீட்டு நீதிமன்றம், வழக்கில் ஏதேனும் சட்ட வினாக்கள் இருப்பதாகக் கருதினால் அவ்வழக்கை உயர்நீதிமன்றத்திற்கு மேற்கோள் செய்து அனௌப்பி வைக்கலாம். அதன் பின்னர் உயர்நீதி மன்றத்தின் முடிவிற்குத் தகுந்தபடி மாவட்ட நீதிமன்றம் மேல் முறையீட்டை முடிவு செய்யலாம்.
# ஈரோடு தமிழன்பன்

**நடராசன் செகதீசன்** எனும் இயற்பெயர் கொண்ட **ஈரோடு தமிழன்பன்** (*Erode Tamilanban*, 28 செப்டம்பர் 1933 – 22 நவம்பர் 2025) ஒரு தமிழகக் கவிஞர் ஆவார். ஆசிரியர், மரபுக் கவிஞர், கவியரங்கக் கவிஞர், புதுக்கவிதைக் கவிஞர், சிறுகதை ஆசிரியர், புதின ஆசிரியர், நாடக ஆசிரியர், சிறார் இலக்கியப் படைப்பாளி, வாழ்க்கை வரலாற்றாசிரியர், திறனாய்வாளர், கட்டுரையாளர், ஓவியர், சொற்பொழிவாளர், திரைப்பட இயக்குநர், திரைப்படப் பாடலாசிரியர் தமிழ் ஹைக்கூ கவிஞர் எனப் பன்முகப்பட்ட ஆளுமைகளைக் கொண்டிருந்தவர்.  
சென்னைத் தொலைக்காட்சி நிலையத்தில் செய்தி வாசிப்பாளராகப் பணியாற்றியவர். தமிழ்நாடு அரசின் இயல், இசை, நாடக மன்றத்தின் நிர்வாகக் குழு உறுப்பினராகவும், தமிழ்நாடு அரசின் அறிவியல் தமிழ் மன்றத்தின் உறுப்பினராகவும் பணியாற்றினார்.
# ஈரோடு தமிழன்பன்

## வாழ்க்கைக் குறிப்பு

இன்றைய ஈரோடு மாவட்டம் சென்னிமலை என்ற ஊரில் செங்குந்த முதலியார் சமூகம் நெசவாளர் குடும்பத்தில் வள்ளியம்மாள் செ.இரா.நடராசன் இணையரின் மகனாக 1933 28 செப்டம்பர் ஆம் நாளில் பிறந்த இவர் 2025 நவம்பர் 22ஆம் நாள் சென்னையில் மறைந்தார். இவரது இயற்பெயர் ந.செகதீசன்.